Mummimuseet

Mummimuseet (svensk Muminmuseet, finsk Muumimuseo) er et kunstmuseum og litterært museum i Tammerfors i Finland, knyttet til Tove Janssons fortellinger om Mummitrollet.. Museet er basert på en samling av omkring 2000 kunstverk – både illustrasjoner og gjenstander – som Jansson og Tuulikki Pietilä donerte til dette formålet i 1986. Nye donasjoner ble gjort i 1993 og 1997.Tove Jansson. Muistonäyttely. Taiteilijavanhemmat Signe Hammarsten Jansson ja Viktor Jansson. Tampereen taidemuseon, 2002. ISBN 952-9549-70-9

Den første kimen til museet var en Tove Jansson-utstilling i Tammerfors kunstmuseum i 1986, og den faste utstillingen åpnet 9. mai 1987 i Tammerfors bibliotek.Boel Westin. Tove Jansson: ord, bild, liv. Stockholm: Bonniers, 2007. Side 490 og 524. ISBN 978-91-0-011325-4 Som følge av den økte mummiinteressen etter tv-serien I Mummidalen hadde museet 150.000 besøkende i 1992. Et utvidet versjon av utstillingen åpnet i 1993. Samlingen sto i Tammerfors bibliotek inntil 2012, og har siden 2013 hatt tilhold i kjelleren i Tammerfors kunstmuseum.Artmuseum; tampere.fi Mummisamlingen ble stengt i 2017 i forbindelse med flytting til kulturhuset Tammerforshuset. Her ble samlingen åpnet opp igjen i 2017.
 Samlingen 
En sentral del av samlingen er Mummihuset som Tove Jansson, Tuulikki Pietilä og Pentti Eistola bygde i siste del av 1970-tallet. Huset er grunnlag for fotobildeboka Skurken i mummihuset (1980), og ble bygget for å vises fram under Bienále ilustrácií Bratislava, illustrasjonsbiennalen i Bratislava i 1979. Huset er 2-2,5 m høyt, og har fem etasjer. Det ble bygget på frihånd, uten tegninger. Etter biennalsen reiste huset på en nordisk turné 1980–83.Mirja Kivi. Mumindalen : figurerna som kom på museum. Schildts förlag, 2000. ISBN 951-50-1113-2«Kosestund med mummimamma'n». VG, 12.2.1983. Sitat: «Jeg har ikke identifisert meg med noen av figurene mine, sier Tove Jansson, som i dag åpner en storartet utstilling i selveste Nasjonalgalleriet.»

Etter turnéen sto huset i Janssons ateliér inntil det i 1986 ble flyttet til Tammerfors. Donasjonen var både en opprydding og en arkivering; Jansson skrev at hun «Tänkte att det kunde vara bra att ha allt material på ett ställe.» Samtidig var det et samarbeidsprosjekt for Jansson og Pietilä, hvor også grafikk av Pietilä ble en del av Tammerfors kunstmuseums samlinger. Viisi parhaiten edustettua taiteilijaa ; tampere.fi/taidemuseo

I tillegg til Janssons tegninger og det store mummihuset består museet av om lag 40 tablåer med motiv fra (eller inspirert av) mummibøkene, utført av Tuulikki Pietilä. Janssons illustrasjoner til Hobbiten og Alice i Eventyrland finnes også her.

 Referanser 

 Eksterne lenker 


Kategori:Mummitrollet
Kategori:Litterære museer
Kategori:Museer etablert i 1987
Kategori:Tammerfors
Kategori:Kunstmuseer i Finland